Hannu Lehtoranta

Hannu Lehtoranta (1. tammikuuta 1954 Jyväskylä – 22. toukokuuta 2012 Sipoo) oli suomalainen muusikko ja säveltäjä.

Lehtoranta valmistui ylioppilaaksi Jyväskylän normaalikoulusta 1974Jyväskylän Norssi 70 vuotta. Jyväskylä 1986. , s. 346 ja opiskeli Jyväskylän yliopistossa. Hän sävelsi modernia kalevalaista musiikkia ja työskenteli kansanmusiikkia lähellä olevissa yhteyksissä. Kiinnostus musiikinlajiin syntyi pelimanneina tunnettujen isän ja isoisän harrastuksesta. Hänen ensimmäinen levyttänyt yhtyeensä oli Fyyralyyra. Yhtyeistä pitkäikäisin oli Tuulenkantajat, joka levytti useita levyjä ja esiintyi suurillakin festivaaleilla, esimerkiksi Roskildessa. Hän oli mukana myös kansanmusiikin ammattiorkesterissa Tallarissa. Hänen soololevynsä Taivaallinen kuu ilmestyi 2005.

Lehtoranta työskenteli Yleisradion äänilevystössä viime vuosiin asti.Hannu Saha, Šamaani soitti muinaisuuden nykyaikaan, Kuolleet, Helsingin Sanomat 6.6.2012 sivu C 8 Artikkelin verkkoversio 

Lähteet

Luokka:Suomalaiset säveltäjät
Luokka:Suomalaiset muusikot
Luokka:Vuonna 1954 syntyneet
Luokka:Vuonna 2012 kuolleet